NETFLIXOVA SERIJA
BOLEST
Je li vladi stalo do našeg zdravlja?
Ozbiljno pitanje.
Vidjeli smo koliko se trudi da hrana bude jeftina.
Zašto se jednako ne potrudi i oko lijekova na recept?
Propadne li banka, država ulijeće i spašava je,
ali propadne li vaše srce, prepusti vas krvopijama iz zdravstvenog osiguranja.
To stoji deset tisuća.
Dvadeset tisuća! Bravo, doktorice!
A što je s pandemijom COVID-19?
Sjećate li se kako je bilo na početku?
Bili smo zarobljeni kod kuće,
stalno osvježavali stranice s brojem umrlih
i pljeskom s prozora podržavali najizloženije osoblje
koje nije moglo doći do osnovne zaštitne opreme.
Hej! Hvala!
Kome treba maska kad te tješe zveckanjem lonaca?
Zapravo, sretni su bili oni zatvoreni kod kuće
jer mnogi, uključujući zaposlene u supermarketima,
riskirali su život za minimalnu plaću.
Želite li papirnatu ili plastičnu mrtvačku vreću?
Dok sam gledao kako pandemija hara SAD-om
i ubija stotine tisuća Amerikanaca,
morao sam se zapitati gdje je naša vlada.
Zašto su prošli mjeseci bez odgovarajućeg testiranja?
Zašto su se loše pratili kontakti?
Zašto je izostala javna kampanja s uputama kako se boriti protiv virusa?
Hoću da nosite prokletu masku!
Nikad se nisam osjećao napuštenijim od sustava
koji je trebao štititi mene i moju zajednicu.
Što se dogodilo?
Naša vlada doslovno je izbrisala bolesti
koje su nas nekoć masovno ubijale.
Zašto se nisu snašli s pandemijom COVID-19?
Na primjer, malarija.
Svake godine ubije stotine tisuća ljudi širom svijeta.
A ovdje u Americi
zabrinjava nas samo ako putujemo u inozemstvo.
Mnogi ne znaju da je do 40-ih godina 20. stoljeća
malarija bila endemska bolest u SAD-u.
Čujte i počujte,
ova bolest koju prenose komarci pustoši cijeli Jug,
a od nje svake godine obolijevaju stotine tisuća Amerikanaca.
Malarija!
Ne bojte se, narode!
Ja sam iz vlade i došla sam pomoći.
Educirat ćemo mjesne liječnike, isušiti bare s leglima komaraca,
a milijune kuća poprskati dobrim starim američkim pesticidom.
Miriše kao mamina kuhinja.
Zapravo, osnovali smo nove agencije
s posebnim ciljem iskorjenjivanja te bolesti koju prenose štetočine,
a to su Centri za kontrolu bolesti.
Bome ste je iskontrolirali!
Malarija je nestala poput ljetnog povjetarca.
No jeste li sigurni da oblak otrovna plina nije opasan?
Pa, gotovo je iskorijenio bjeloglavog orla…
Srećom, to je otporna i veličanstvena ptica.
Bjeloglavi orlovi!
Osim malarije,
Centri za kontrolu suzbili su bolesti
poput ospica, tuberkuloze i dječje paralize.
Amerikanci ih danas doživljavaju kao bolesti iz prošlih vremena.
Čak i danas naša vlada ulaže golema sredstva
u razvoj lijekova i terapija budućnosti.
Instituti za medicinska istraživanja
najveći su javni ulagači u biomedicinska istraživanja u svijetu.
Imenujte bolest koja vas može ubiti,
a Instituti čine sve da smanje rizik umiranja od te bolesti.
Počevši od raka dojke,
preko dijabetesa i hepatitisa do srčanih bolesti, čak i raka prostate!
Danas u zgradi Instituta broj 10 na rubu su pronalaska lijeka
za jednu od najopasnijih bolesti u zemlji.
Hvala što me primate. Ovdje je kao u katedrali.
Da, ovo i jest najveća istraživačka bolnica na svijetu.
Ima samo 200-tinjak kreveta, ali u svakome od njih
leži pacijent koji je ovdje na eksperimentalnom kliničkom ispitivanju.
Novcem poreznih obveznika
u ovom kliničkom centru izvedena je prva kemoterapija.
-Ovdje je… -Opa!
prvi put primijenjen litij za liječenje depresije.
Prvu gensku terapiju izveli smo u ovom kliničkom centru.
Nevjerojatno! Pacijenti dolaze ovamo
po potpuno nove terapije koje smišljate uz njihovu pomoć.
Jeste li čuli za bolest srpastih stanica?
Učio sam o njoj u školi, vrlo je teška.
Da. Riječ je o nasljednom poremećaju
koji najčešće pogađa ljude čiji su preci došli iz Afrike.
Već desetljećima znamo što je uzrokuje,
ali nismo imali učinkovito liječenje.
Ali sada, u ovoj zgradi,
počinjemo liječiti pacijente, usudio bih se reći.
-Zaista? -Ne samo da pomažemo već i liječimo.
Želim vam predstaviti dvoje liječnika koji vode taj projekt.
Volio bih to.
-Hoćemo li? -Dođite.
Hvala vam.
-Dobar dan. -I vama.
-Ja sam Adam. -Dr. Fitzhugh.
Također.
John Tisdale.
-Drago mi je. Smijem li sjesti? -Da, izvolite.
Stotinu tisuća ljudi u Americi danas boluje od te bolesti,
a vi radite na njezinu izlječenju?
-Da. -To je cilj.
Želimo im pružiti novi život.
Na koji način? Kako to činite?
U transplantaciji koju ja izvodim uzimamo matične stanice.
Iz njih nastaje koštana srž koja proizvodi eritrocite.
Matične stanice uzimamo od člana obitelji. Nadamo se da će proizvesti
zdrave eritrocite i izliječiti pacijenta.
Nevjerojatno! To bi moglo promijeniti mnoge živote.
Doista je nevjerojatno.
Kad sam tek došao ovamo 90-ih godina
nismo imali nijedan lijek.
Ono što smo dosad mogli činiti svodi se na ublažavanje boli.
A često nismo činili ni to.
Ništa se nije poduzimalo za oboljele od bolesti srpastih stanica.
Za mnoge bolesti od kojih pati manje od stotine tisuće Amerikanaca…
Poduzima se više.
-Da. -Da.
Zašto? Možda zato
što je većina oboljelih u Americi… Je li to pitanje pravičnosti?
Na to pitanje lako bismo mogli odgovoriti potvrdno.
Gotovo svaki pacijent koji boluje od te bolesti
završio je na odjelu hitne pomoći u bolovima,
a ondje bi rekli da mu ne mogu pomoći.
Kad razmišljam o znanstvenim dostignućima vlade,
zamišljam akceleratore čestica,
a ne pada mi na um da vi njegujete ljude.
Vi radite za vladu, ali u bliskom ste kontaktu s pacijentima.
Ako pacijenti ispunjavaju uvjete za boravak u Institutima,
kod nas sve dobivaju besplatno.
To mi se sviđa. Ne moramo pitati za osiguranje ni za državljanstvo,
nego se možemo brinuti za sve.
Upravo u klinici imamo pacijenticu
koja je bila na genskoj terapiji. Mogli bismo je obići.
Bilo bi divno.
-Volio bih to. -Hajdemo!
Dr. Fitzhugh, bilo mi je iznimno drago.
-Hvala. -Također.
-Hajdemo! -Čuvajte se.
-Dobar dan! -Dobar dan, dr. Tisdale.
-Bok, Clavetta. -Bok Adame, drago mi je.
Prije transplantacije bilo mi je vrlo loše.
U godini dana gotovo sam 30 puta završila na hitnoj i u bolnici.
A onda su me doveli u Institut na transplantaciju.
Molila sam se. Bilo je vrlo riskantno,
ali odlučila sam pokušati
i sad se mnogo bolje osjećam.
Od 2019. godine nisam bila u bolnici.
Kakav je to osjećaj, ne samo ozdraviti
nego biti dio opsežna projekta kojim se želi izliječiti druge pacijente?
Na prvoj crti?
Iskreno, bojala sam se, ali bez obzira izliječila se ja ili ne,
učinila sam to za buduće generacije kojima bih mogla pomoći.
Clavetta, uživao sam u razgovoru s tobom.
Hvala što si mi posvetila vrijeme.
Hvala tebi na svemu,
što si razgovarao sa mnom,
što si došao i svima predstavio transplantaciju.
Nije li to nevjerojatno?
Zamislite da odrastate s neizlječivom bolešću,
a sve vas medicinske ustanove odbacuju.
A onda se jednoga dana izliječite!
A nije vas izliječio neki iscjelitelj mašući vam kristalom ispred lica.
Kristal će vam poravnati čakre.
-Dobro, hvala. -Pokrenut će vaše Mjesece.
Ne, hvala.
Izliječila vas je vaša vlada
pozvavši vas da sudjelujete u generacijskom pothvatu
da bi se ta bolest iskorijenila.
Kažu da ništa nije sigurno osim smrti i poreza,
ali ispada da se naša vlada jednim bori protiv drugoga.
A barem dijelom zbog vladina napora
tijekom prošlog stoljeća američki životni vijek
povećao se za 30 godina!
Možda je vladi ipak stalo do našeg zdravlja?
Čekajte malo. Ako je vlada tako uspješna u liječenju bolesti,
kako je uspjela toliko sjebati…
Pandemiju!
Kad se pojavio COVID-19, činilo se da je naša vlada potpuno poludjela.
CDC i FDA gubili su vrijeme na razvoj promašenih testova
umjesto da odobre one ispravne.
Odjel za domovinsku sigurnost netragom je nestao.
Nismo poduzeli osnovne korake,
osmislili nacionalni plan testiranja ili praćenja kontakata.
PLAN TESTIRANJA PRVO ODRIJEMAJ
Zato su ljudi umirali.
Stručnjaci kažu sljedeće.
Da je savezna vlada donijela koordiniranu reakciju,
mogla je spasiti stotine tisuća života.
I opet pitam, što se dogodilo?
Zamislite vladu kao orkestar.
A predsjednika kao dirigenta.
Za prekrasnu zajedničku izvedbu trebaju vam dva elementa.
Sposobni javni službenici koji sjede na ovim stolcima
i dirigent koji se trudi da svi sviraju skladno.
Ali kada je počela pandemija, imali smo drukčiju vrstu dirigenta.
Smijem preuzeti?
Ne može biti teško.
Ajoj, previše je instrumenata.
Trebaju li nam svi?
Trump je u predsjedničkoj kampanji
zahtijevao gašenje vladinih odjela i osoblja.
Kad su Amerikanci glasali za njega, Trump je održao riječ.
Funkcija savjetnika za sigurnost,
uvedena baš zbog prijetnji poput pandemije,
učinkovito je ugašena.
Da, briši!
Otpušten je i tim Vijeća za nacionalnu sigurnost.
Brišite odavde!
Gubite se! Crta!
Znate što je još ugašeno?
Projekt naziva Predict, program za praćenje životinjskih bolesti
koji bi nam na vrijeme otkrio opasnost od moguće pandemije,
ali ne! To sigurno niste predvidjeli.
Centar za kontrolu bolesti također je ušutkan
jer je malo preglasno komunicirao s javnošću.
Hej, ti! Tiše malo!
Slično se dogodilo u cijeloj saveznoj vladi.
Do 2020. godine otišlo je 80 posto visokih dužnosnika.
Vlast nije ni predložila kandidate za 150 važnih funkcija,
a veliki dio vladinih struktura koje su trebale reagirati na ugrozu
raspao se.
Što je pošlo po krivu kod pandemije COVID-19?
Ako ne dovedete dovoljno glazbenika ili izbacite cijele sekcije,
i ako dirigira netko tko,
iskreno, baš i ne voli glazbu,
nećete dobiti simfoniju,
nego kakofoniju.
Reakcija savezne vlasti bila je toliko neusklađena
da je posao suzbijanja pandemije prepušten gradovima i državama.
Nažalost, istu melodiju
svirali su i političari na lokalnoj razini.
Možda i ne znate da su ondje, ali u vašoj državi, okrugu ili gradu
postoji Zavod za javno zdravstvo koji vas svom silom želi zaštititi.
Šalje inspekcije u restorane kako ne bi došlo do zaraze.
Informira nas kako spriječiti spolno prenosive bolesti.
A tijekom pandemije
Zavodi su bili odgovorni za sve, od cijepljenja do testiranja.
Hvala, doista ste temeljiti.
Mislim da mi je dodirnuo mozak.
TESTIRANJE NA COVID
Iznenađujuće,
ti važni zdravstveni djelatnici nestaju nam pred očima.
Proračunski rezovi, koje zagovaraju i republikanci i demokrati,
doveli su do gašenja 56 000 radnih mjesta u javnom zdravstvu od 2008. g. naovamo.
Režu me! Recite mojoj ženi da je nikad nisam voljela!
To je sranje!
Političari nikad ne bi glasali za ukidanje sredstava vatrogascima,
ali nije im bilo teško uništiti javno zdravstvo.
Dakle, zanima li vas zašto je Amerika zabrljala u pandemiji?
Stručnjaci vjeruju da smo uletjeli u nju
s 300 000 zdravstvenih djelatnika manje nego što je trebalo.
Kako je bilo raditi
i biti odgovoran za zdravlje zajednice
s tako malo resursa?
ODJEL ZA ZDRAVSTVO LOWNDES NOSI MASKU, ZAŠTITI NAJDRAŽE
OSTANI ZDRAVA, ALABAMO!
OVDJE RADE JUNACI
Hej! Trebam se sastati sa Shawandom.
Trenutak, idem po nju.
Super.
-Bok! -Bok!
Kako si, Adame?
Hvala što me primate.
Idemo u moj ured?
Da, vodite me.
G. Burns mi je pokazao tvoje videozapise na YouTubeu.
Pogledali ste ih?
Bili su pomalo duhoviti. Dobri su.
Pomalo duhoviti.
-Jesu. -Odlično!
Recite mi više o Lowndesu.
Okrug Lowndes ruralno je područje.
-Nema bolnica. -Ajoj.
Nema velikih restorana, npr. McDonald'sa.
Mi smo jedina medicinska služba u okrugu.
Što sve radite?
A što ne radimo?
Štošta. Planiranje obitelji.
Imamo program za žene, bebe i djecu.
-Provodimo testiranja. -Da.
Bavimo se kontrolom bolesti, uključujući i spolnih.
Izdajemo i dokumente.
-Rodne listove? -Da.
Rodne listove i smrtovnice.
Da nema naše zdravstvene ustanove,
kamo bi ljudi išli?
Da. Čitao sam da je u Alabami
u deset godina prije pandemije
broj zaposlenih u javnom zdravstvu smanjen za trećinu.
-Mislim i više. -Da?
Nekad nam dođe i 50 ljudi dnevno za jedan program
pa moraju čekati.
-Da. -To je problem.
Da imamo dovoljno ljudi, ne bi čekali.
Da vas pitam za COVID-19.
Tijekom pandemije
ovo je bio jedan od najpogođenijih dijelova SAD-a.
Jedina ste služba u krugu od više kilometara
i svi su tražili pomoć. Kako je bilo?
Zastrašujuće.
Ljudi su dolazili odasvud, ne samo iz našeg okruga.
Kad drugdje ne bi bilo mjesta, dolazili bi amo.
-Jeste li morali raditi prekovremeno? -Da.
Radila sam za šalterom, primala pacijente.
Zatim sam radila posao voditeljice,
a sada radim posao ravnateljice.
Kakve vi to moći imate?
Da?
Ako mogu donijeti osmijeh na nečije lice
i dati mu ono što treba, osjećam se odlično.
Hvala što postojite i što radite taj posao.
Želim upoznati dr. Thomasa.
Bih li mogao navratiti do njega?
-Samo opušteno. -Dobro.
Spustite masku, molim.
Zatvorite usta.
Hoću li vidjeti dr. Thomasa?
Hoćete. Jedini je liječnik u našem okrugu.
-Kakav je? -Znate li izraz „hladan kao špricer”?
To vam je dr. Thomas. Voli svoje pacijente i oni vole njega.
-Bilo mi je drago upoznati vas. -Hvala i čuvajte se.
-Adame? -Dr. Thomas!
Kako ste?
Recite mi nešto o sebi i o klinici.
Radim kao liječnik od 1986. godine.
Stažirao sam u ordinaciji obiteljske medicine u Tuscaloosi.
Čujem da je ovo savezno ovlašteni…
Centar sa saveznim ovlaštenjem.
Šalju nam određeni iznos novca,
a naša je odgovornost skrbiti za sve ljude.
Drugim riječima, primamo ih i ako nemaju osiguranje.
Zna biti teško,
ali sada nastojimo pokriti sve kada je riječ o Covidu.
Imali ste žarište. U jednom trenutku bilo je 35 posto pozitivnih testova.
-Da. -To je mnogo.
Ja sam proveo 14 dana u samoizolaciji.
Jedini liječnik u gradu bio je u samoizolaciji?
Moja medicinska sestra pokrivala mi je leđa.
Ona vas je pokrivala, ali vi niste primali pacijente.
-Točno. -Ajme!
-Radite i u Montgomeryju? -Da.
Koliko često?
Kad završim ovdje, svakog dana idem onamo.
Smijem li s vama pa ćemo razgovarati u vožnji?
Rado ću vam pokazati kraj.
Kako ste počeli raditi?
Odlučio sam da želim biti liječnik,
ali nisam htio biti onaj koji ne prima ljude
jer nemaju dovoljno novca.
Postojala je organizacija, Nacionalna zdravstvena služba.
Nakon stažiranja
trebali ste pronaći mjesto u domu zdravlja,
indijanskom rezervatu ili zatvoru,
bilo gdje…
Gdje postoji potreba.
Točno.
To je vladin program.
„Platit ćemo ti studij medicine ako odeš nekamo
gdje trebaju liječnike, npr. u okrug Lowndes.”
-I tako ste završili ovdje. -Točno.
-Sjajan program. -Jest.
Nisam znao da postoji.
Počeo je 70-ih godina.
Kad je Reagan izabran za predsjednika, ukinuo ga je.
Držite li da je vladi stalo do zdravlja Amerikanaca
u dovoljnoj mjeri?
U vladi postoje oni kojima je stalo i oni…
kojima to nije važno.
Političari katkad misle
da su ljudi slabijeg zdravlja odgovorni sami za sebe.
Ako nikad niste bili siromašni
ili niste morali birati između obroka i odlaska liječniku,
ako to niste prošli, onda ne možete…
shvatiti njihov položaj.
U našoj zemlji stalno traje ta dosadna rasprava.
Koliko vlast treba biti uključena u zdravstvenu zaštitu?
A zapravo, da nema državnih zdravstvenih djelatnika,
kao što su Shawanda i dr. Thomas,
u okrugu Lowndes uopće ne bi bilo zdravstvene skrbi.
A ipak im i dalje nedostaje neophodnih resursa
za očuvanje zdravlja zajednice.
Zar je čudno što, dok ovo snimam,
Alabama ima jednu od najnižih stopa procijepljenosti protiv bolesti COVID-19?
Zašto ne ulažemo u osnovne javne usluge?
Kad sam bio dijete, majka mi je govorila
da je vlada rastrošna, a privatni sektor mnogo učinkovitiji.
Kad pogledam unatrag,
bio je to neobičan komentar iz usta učiteljice koja radi u državnoj školi.
Studirala je na državnom sveučilištu.
Njezin otac, moj djed,
završio je studij koji je država plaćala ratnim veteranima.
Cijela je naša obitelj iskoristila državnu potporu.
Odakle joj onda takva pomisao?
Odakle nam svima pomisao
da je vlada neka beskorisna birokracija
koju treba razmontirati?
Veći dio 20. stoljeća u Americi je vladalo opće mišljenje
da je dobro imati jaku i sposobnu vladu.
Narode! Gle, osmo svjetsko čudo: država.
Divite se dok vaša vlada stabilizira bankarski sustav.
Gle kako sanira zalihe hrane!
Točno, zdrava vlada treba zdravo društvo.
No kad je započeo pokret za ljudska prava, neki su Amerikanci počeli negodovati
što vlada sada pomaže i građanima koji nisu bijelci.
Počeli su kriviti socijalnu državu za gospodarske nedaće.
Nismo baš za to, narode?
Iako sada ne izgleda tako, gospodarstvo je opterećeno
inflacijom, stagnacijom
i nezaposlenošću, a država to teško podnosi.
Bu! Bu, kažem vam.
Molim?
Bogate skupine financirane poduzetničkim kapitalom dižu galamu.
Evo, izviždajte ga!
Plaćaju stručnjacima i fakultetima
da šire stavove o nesposobnosti vlade.
Da. Izviždajte ga, studenti!
Slobodno tržište riješit će sve probleme.
Ubrzo su političari iz obiju stranaka počeli zagovarati smanjenje vlade.
Takvi su trendovi najviše došli do izražaja
u kampanji jednoga od najpopularnijih predsjednika svih vremena,
ali ne samo zato što je glumio u filmu s čimpanzom.
Narode moj,
devet najstrašnijih riječi u engleskom jeziku su:
„Ja sam iz vlade i došao sam vam pomoći.”
„Vlada nije rješenje naših problema. Problem je vlada.”
Bez brige, prijatelju, nećeš ništa osjetiti.
Poruka se svima svidjela
i pomogla Reaganu da osvoji najuvjerljiviju većinu na izborima
u nedavnoj američkoj povijesti.
Pacijent star 200 godina, uglavnom bijelac.
Pati od lijenosti, rastrošnosti i teške debljine.
Američki narod zamolio je da odstranimo vladu
i mi ćemo to učiniti. Skalpel.
Da vidimo.
Ministarstvo stanovanja srezat ćemo za 70 posto
i popuniti ga kapitalistima koji se protive stambenom zbrinjavanju.
SLOBODNO TRŽIŠTE
Eto.
Zatim ćemo odstraniti propise za hipotekarno tržište.
Bez brige!
Siguran sam da će slobodno tržište moći spriječiti stambenu krizu.
Ovdje ćemo smanjiti poreze.
Kad smo već tu, izvadimo cijelu poreznu upravu!
Ideja da slobodno tržište može riješiti naše probleme bolje nego vlada
postala je toliko popularna da su je prihvatili i demokrati.
Predsjednik Clinton srezao je socijalnu pomoć i financijske propise.
„Završilo je doba velike vlade.” Dodaj mi skalpel, Ronny.
Unatoč naporima da se odupre tom trendu,
čak je i Obama znao da mora napraviti kompromis s tržištem
u reformi zdravstva.
„Zato se naš zakon o zdravstvenoj zaštiti oslanja na reformu privatnog tržišta,
a ne na vladin program.”
Na kraju,
ta protuvladina ideja proizvela je ono što je htjela,
slabiju i manje učinkovitu vladu.
Manje sposobnu zaštititi nas onako kako samo ona može.
Evo, državo. Je li sad bolje?
Možda je teško povjerovati,
ali ja nisam bio uvijek ovako zgodan.
U dvadesetima uopće nisam vodio računa o svom tijelu.
Nastupao bih triput u istoj večeri,
pušio kutiju dnevno i previše pio.
Uopće nisam pazio na svoje tijelo.
Znate što? Užasni ste.
Što još?
Sve dok više nisam mogao raditi.
Slično je i s našom vladom.
Kako se može brinuti za nas ako se mi ne brinemo za nju?
Ipak, ne moramo se tako ponašati prema svom upravljačkom tijelu.
Moje putovanje od pripitog kretena
do oličenja kondicije koje vidite pred sobom
započelo je kad sam počeo slušati svoje tijelo.
Na isti način možemo početi voditi brigu
o onome što naša vlada svakoga dana čini.
Možemo joj pojačati imunitet ponovnim ulaganjem u javno zdravstvo,
hraniti je zdravim financiranjem
i vježbati joj mišiće dovodeći joj…
educiranu radnu snagu, recimo.
Dobro, metafora mi se raspala,
ali da učinimo sve to,
mogli bismo dobiti vladu koja je dovoljno jaka
da nam pomogne onda kad je najvažnije.
Lako je to meni govoriti ovdje na Netflixu.
I predočiti vam to uz pomoć zgodnih glumaca.
Mnogo nam je teže to učiniti u stvarnom svijetu.
Kako možemo preokrenuti trendove?
Kako izliječiti vladu da bude u kondiciji?
Kako uzeti te ideje i primijeniti ih kako bismo donijeli promjenu?
ZAVRŠNICA SEZONE
TEMELJENO NA KNJIZI THE FIFTH RISK MICHAELA LEWISA
Prijevod titlova: Marija Cvetković